google/wiki40b huggingface dataset:
Cadusii

Cadusii (gresk: Καδούσιοι, Kadoúsioi) var et oldtidens iransk folk som levde i det nordvestre Iran.

Geografi

Kadusiene (latinsk: cadusii) levde i Cadusia – et fjellrikt distrikt i Media Atropatene ved Kaspihavets sørvestre bredder, mellom latitudene  39° og 37° Nord. Distriktet ble sannsynligvis avgrenset mot nord av elven Cyrus (nå Kura i Aserbajdsjan, historisk kjent som Arran og Albania); i sør av elven Mardus (dagens Sefid Rud), og tilsvarer de moderne iranske provinser Gilan og Ardabil.
De beskrives av Strabo som et krigersk fjellfolk som for det meste kjempet til fots, og dyktige med korte spyd (pilum). Det kan tenkes at navnet Gelae (gilittene) – en stamme som knyttes til cadusii, er det som går igjen i det moderne Gilan.
Kaduserne (cadusii) nevnes ikke i noen kaukasiske kilder, eller i kilder fra Mindøsten; de kjennes bare fra greske og latinske kilder.
Praxithea

Utseende

Middelsstore (gjerne 20-30 millimeter), avlange, matt brunlige trebukker. Antennene er ganske kraftige. Pronotum har rundede sider uten pigger eller knøler. Dekkvingene er parallellsidige med rettvinklede "skuldre", og ender i en skarp tann.

Utbredelse

Gruppen er utbredt i Sør-Amerika, fra Venezuela i nord til Argentina i sør.
Årnes (Nes)

Historie

Tettstedet ble anlagt og utviklet i forbindelse med at Kongsvingerbanen ble lagt gjennom området i 1860-årene. Årnes stasjon ble ferdigstilt i 1862 og trafikkeres av Vys lokaltog linje L14 og fjerntog (1–4 ganger daglig) til Karlstad og Stockholm. Ettersom tettstedet vokste, ble administrasjonen for Nes kommune i løpet av 1900-tallet etter hvert flyttet fra Vormsund til Årnes.

Stedet

Årnes Kornsilo & Mølle er et av landets største kornmottak og tar i mot rundt 35 000 tonn korn årlig. Anlegget skal nå oppgraderes og har forpliktet seg til minimum 20 års videre drift. 
Årnes har barneskole (1982), ungdomsskole (2003) og videregående skole (1983).

Kultur

Nes Kommunes kulturhus ligger på Årnes. Kinoen er sertifisert for THX-lyd.
«Torbjørns samlinger» ligger her - «en av Norges største private samlinger av motorkjøretøyer, samt av militærutstyr fra både første og andre verdenskrig»;Samlingen har mere enn 50 veterankjøretøy.
Lapin Kulta

Lapin Kulta (norsk: Lapplands gull) er et finsk ølmerke.
Ølet produseres av det finske bryggeriet Hartwall, som i 2013 ble kjøpt av den danske bryggerigruppen Royal Unibrew. Lapin Kulta har blitt brygget siden 1873, opprinnelig ved eget bryggeri i Torneå i Lappland, idag ved Hartwalls bryggeri i Lahtis. Selve navnet Lapin Kulta har blitt benyttet siden 1963.
Ølet finnes med ulik alkoholstyrke og eksporteres til en rekke land, herunder er Lapin Kulta å finne på det norske markedet.
Lapin Kulta er et lagerøl og forholdsvis lyst.
José Martí

Bakgrunn

José Martís foreldre var begge sendt ut fra sitt spanske fedreland til kolonien Cuba. Faren Mariano Martí Navarro fra Valencia ble forflyttet ditt som underoffiser for å virke i kolonihæren, og moren Leonor Pérez Cabrera stammet fra Tenerife, en av Kanariøyene . José var den førstefødte av åtte barn.

Dikter og forfatter

Martí begynte allerede i unggomstiden å skrive dikt og begynte å sympatisere med motstanden mot den spanske kolonimakt. I sitt korte teaterstykke Abdala uttrykker han som 16-åring sin patriotisme med ordene el odio invencible a quien la oprime (det uovervinnelige hat mot undertrykkeren). For denne slags kritikk ble han i 1871 dømt til tvangsarbeid og deportert til Spania. Der brukte han anledningen til å studere jus i Zaragoza.
Han vendte tilbake til Cuba i 1878, men ble allerede i 1879 atter sendt i eksil. Først bodde han i Mexico, der han beskjeftiget seg med mayaenes kultur og besøkte ruinene etter deres byer. Fra april 1877 til juli 1878 var han i Guatemala. Deretter var han tilbake i Havanna en kort tid, før han i 1881 dro til New York City for å bedrive politikk derfra.
Da krigshandlingene startet på nytt i 1895 var Martí og den cubanske generalen Antonio Maceo to sentrale pådriverne.
President: På samme måte som Maceo returnerte også Marti til Cuba i 1895 fra landflyktighet i New York. Marti ble straks utnevnt til president av de cubanske opprørerne. Han fungerte i denne rollen fra 5. mai 1895 til 19. mai 1895 da han red ut sammen med Los Mambies og ble drept i kamp med spanske tropper, vel 40 år gammel .
Nytt eksil: José Martí levde mesteparten av sitt voksne liv i USA etter å ha blitt landsforvist fra Cuba for anti-spansk virksomhet. Under sitt eksil skrev han utallige bøker og filosofiske tekster. Fra sitt hjem i New York advarte han blant annet mot å la amerikanerne få innpass på Cuba, med den begrunnelse at Cuba da ville gå fra å være en spansk til amerikansk koloni. Hans litterære verker er samlet i 28 store bind.
Martí anses i dag for å være Cubas «landsfader», og nyter stor respekt i den cubanske befolkningen. Som den andre «landsfaderen» regnes Carlos Manuel de Céspedes y del Castillo som i 1869 startet det første opprøret mot den spanske kolonimakten.
Marti er også mannen bak det kjente utsagnet «for å være fri, må du være belest».
Marti har fått byen Marti på Cuba oppnevnt etter seg og flyplassen i Havanna bærer navnet «José Martí International Airport». Portrettet hans finnes på de cubanske 1 peso-sedlene .
Utdanning (tidsskrift)

Utdanning er et norsk fagblad for undervisningspersonell som utgis av Utdanningsforbundet og kommer ut ca. hver 3. uke. Ansvarlig redaktør er Kaja Mejlbo.
Utdanning sendes til ca. 130 000 medlemmer av Utdanningsforbundet. Målgruppen er lærerstudenter, barnehagelærere, lærere, adjunkter, lektorer, og lærere på universiteter og høyskoler, samt skoleledere og rektorer. Bladet sendes også til ulike kompetansesentre, skole- og oppvekstadministrasjon på kommune-, fylkes- og nasjonalt nivå, samt skolepolitiske journalister i såvel aviser som radio og tv. 
Forgjengeren til bladet, Norsk Skoletidende, kom ut for første gang i 1869. I 1934 ble Norsk Skoletidende slått sammen med Skolebladet til Norsk Skoleblad, og ved årsskiftet 2001/2002 ble Skolefokus og Norsk Skoleblad slått sammen til dagens Utdanning, som feiret 140-årsjubileum i 2009. 
Utdanning inneholder faglig og politisk stoff med tilknytning til pedagogikk, barnehage og skole. Store deler av bladet er stillingsannonser, men det presenteres også diskusjoner, debatter og innlegg. 
Bladet fikk Fagpresseprisen for 2003 og 2017.
Ashkan Dejagah

Landslaget

Han ble tatt ut i Irans tropp til VM i fotball 2018 i Russland.
Ildringen i Stillehavet

Ildringen i Stillehavet (engelsk: Pacific Ring of Fire) er navnet på et 40 000 kilometer langt, hesteskoformet belte av dyphavsgroper, vulkanbelter og plategrenser som ligger langs randen av Stillehavet i Asia, Amerika og Oseania.

Vulkaner og jordskjelv

Langs Ildringen ligger 452 vulkaner, vesentlig i subduksjonssoner. Over 75 % av verdens aktive og sovende vulkaner ligger i Ildringen. Andelen av de kraftigste utbruddene er enda høyere, med 17 av de 18 kjente vulkanutbruddene med vulkaneksplosivitetsindeks (VEI) 5 eller mer siden 1800. Til dem hører Tambora 1815, Krakatau 1883 og Pinatubo 1991. Også de to siste supervulkanutbruddene har skjedd i Ildringen. Særlig utsatt for kraftige utbrudd (VEI 4 og mer) er Indonesia, Kamtsjatkahalvøya i Russland, Filippinene og Japan. Også ca. 90 % av alle registrerte jordskjelv og ca. 81 % av de største jordskjelvene har funnet sted i Ildringen.
White Stones

White Stones er et musikkalbum med Secret Garden, utgitt den 15. april 1997. Albumet lå 15 uker på VG-lista og endte med sjetteplass som beste plassering.
Misvær

Eldste stabbur nord for Trondhjem (1510)

Et stabbur i Misvær, bygd i 1510, er den eldste kjente trebygning nord for Trondhjem.
Årringeanalyse (dendrokronologi), der årringenes vekst i bygningens tømmerstokker sammenlignes med vekstkurver fra skog, forteller når tømmeret er hogd. Flere stokker i stabburet ble hogd i 1496, men mesteparten er datert til 1510.
Laftemetoden (Misværlaft) er en nordlig og særegen variant av Raulandslaft, etter de eldste bevarte trebygninger i Norge. Stabburets svært tette laft (sammenføyninger), og andre spor i bygningen, tyder på at det opprinnelig var et bolighus eller eldhus.
Stabburet er ett av to trebygninger i Misvær som er eldre enn fra 1537.
Aleksej Labzin

Karriere

Han representerte Russland under Sommer-OL 2008, der han fikk sølv på 100 og 200 meter. På 100 meter tangerte han den paralympiske rekorden i innledningsheatet, med 10,98, men i finalen ble han slått av Jason Smyth, som løp inn på ny verdensrekord med 10,62. Labzin løp på 10,88 i finalen. Også på 200 meter ble han slått av Jason Smyth, men Labzon løp på 21,87.
Ved VM i friidrett for handikappede (IPC Athletics World Championships) i Christchurch på New Zealand i januar fikk han gull på 100 meter, med tiden 11,09. Også på 200 meter fikk han gull, med tiden 22,49, og på 4 x 100 meter stafett vant han gull sammen FredorTrikolitsj, Artem Loginov og Andrei Koptev.
I april deltok han også ved VM i friidrett for blinde (IBSA World Championships and Games), og vant både 100 og 200 meter der.
Ved Paralympiske sommerleker 2012 i London fikk han gull på 400 meter. I finalen løp han på 48,59, som var ny paralympisk rekord i denne klassen. Han fikk også gull på 4 x 100 meter stafett, der det russiske laget satte ny paralympisk rekord på 42,66. I tillegg fikk han sølv på 200 meter, bak Jason Smyth. Her løp Labzin inn på ny personlig rekord med tiden 21,95 i finalen. Han deltok også på 100 meter, der han kom på 4.-plass.
Asahi Shimbun

Asahi Shimbun (朝日新聞; Asahi Shinbun) er en av de tre største japanske dagsavisene. De andre er Yomiuri Shimbun og Mainichi Shimbun. Avisen har et morgenopplag på 8,27 millioner og et kveldsopplag på 3,85 millioner.
Avisen ble grunnlagt i Osaka i 1879 og senere utvidet til Tokyo i 1888
Slaget om Nanduhirion

I J.R.R. Tolkiens fiktive univers, Midgard, var slaget om Nanduhirion det siste slaget i krigen mellom dverger og orker.
Slaget om Nanduhirion, også kalt slaget om Azanulbizar på det dvergiske språket khuzdul, ble utkjempet i år 2799 i det tredje tidevervet ved den østlige porten til Moria mellom dverger fra alle hus og orkene fra Tåkefjellene.
Det var den største kampen i krigen, og seieren gikk til dvergene. Men, slaget hadde krevd mange liv, som for eksempel Frerin, Thráin IIs andre sønn, og Thorin Eikenskjolds yngre bror. Hans venn Fundin falt også. Náin, sønn av Grór ble slaktet i kamp mot orken Azog rett utenfor Østporten. Azog ble deretter drept av Náins bror, Dáin II Jernfot (senere konge over Jernhøene).
Thráin II, som var Durins etterkommer, ønsket å entre Moria og gjenkreve det etter krigen. Dessverre var Durins etterkommere altfor få, og dvergene fra de andre seks husene ønsket å ikke bli involvert i Durins bane.
Stor seljesigdvikler

Utseende

En middelsstor (vingespenn 14-20 millimeter) vikler med sigdformede forvinger. Forvingenes fremre del av gråbrun, den bakre delen brun-beige, skillet mellom de to fargene er skarpt og S-formet. Som vanlig for slekten sigdviklere er den noen korte, hvite skråstreker på vingens framkant nær spissen. Bakvingen er brunhvit. Arten er meget lik på den beslektede liten seljesigdvikler (Ancylis diminutana), for å skille disse to artene sikkert må man dissekere kjønnsorganene.

Levevis

Larven lever inne i en opprullet bladkant på et selje (Salix caprea)-blad

Utbredelse

Arten er utbredt over hele Europa og finnes også i det nordlige Asia og i Nord-Amerika. Den er funnet spredt nord til den sørlige delen av Nordland i Norge.
Wolf Creek kjernekraftverk

Wolf Creek kjernekraftverk er et kjernekraftverk som produserer elektrisk kraft 5 km nordøst for byen Burlington ved den kunstige oppdemmede Coffey County Lake sørøst for John Redmond Reservoar i elva Neosha, ei sideelv til Missouri River, 90 km sør for Topeka og 140 km sørvest for Kansas City, i Coffey County i det østre Kansas i USA. Coffey County Lake ble demmet opp for å gi kjølevann til atomkraftverket. Kjernekraftverkets ene reaktor ble godkjent for igangsetting i 1985, mens arbeidet med den startet i 1973. Installert maksimal effekt er 1 166 MW, og årsproduksjonen i 2007 var på om lag 10,37 TWh elektrisk kraft. 
Anlegget eies av Kansas Gas & Electric. Det har én reaktor som er i operativ drift. Etter dagens konsesjoner skal reaktorens produksjon opphøre i 2025. Dette er det eneste kjernekraftverket i Kansas.
Garret Hobart

Liv og virke

Før Hobart gikk inn i politikken praktiserte han som advokat i Paterson, New Jersey, og det var også som lokalpolitiker i denne staten at hans politiske liv begynte. Han ble valgt som visepresident for president William McKinley i 1896, og ble i denne stillingen til han døde av hjertesvikt i november 1899. 
I Hobarts tid som visepresident utførte hans kone Jennie en del av pliktene til president McKinleys kone Ida Saxton McKinley, fordi sistnevnte led av epilepsi.
Ouleus

Utseende

Nokså små (vingespenn ca. 30 millimeter), mørkbrune smygere. Oversiden har en fløyelsaktig glans. Undersiden av forvingen kan være brungul. Larven er naken, foholdsvis slank og mørkgrønn.

Levevis

Larvene lever på planter i pepperslekten (Piper, Piperaceae).

Utbredelse

Alle lever i den Neotropiske region (Sør- og Mellom-Amerika).
Gåsøya (Bærum)

Gåsøya er en øy i Bærums skjærgård i Indre Oslofjord. Den ligger sør for Oustøya, mellom denne og Nesodden. Gåsøya er drøyt en kilometer lang og har noen mindre holmer innaskjærs mot Oustøya. Det er en fyrlykt øst på øya som inngår i seilingsleden inn til Oslo. Øya har en god del private hytter.
Gåsøya ligger helt i den østlige randsonen av Oslofeltet, nær forkastningssonen i øst, og består av sørvest-nordøst-foldede prekambrium-lag av avsatt havbunn med kalkstein og skifer, som er vendt 90°.
United European Car Carriers

United European Car Carriers (UECC) er et delvis norsk shippingfirma som frakter rundt 1.3 millioner biler i året på vegne av bilprodusentene. Firmaet eies av to firmaer; Nippon Yusen Kabushiki Kaisha og Wallenius Lines.
UECC opererer en flåte på over 22 skip.
Administrerende direktør er Glenn Edvardsen og hovedkontoret er lokalisert i Oslo.
Lars Johansson (politiker)

Tidlig karriere

Johansson var ansatt hos Volvo fram til 1973, hvor han også var aktiv innen fagbevegelsen. Johansson ble deretter ombudsmann i Sveriges socialdemokratiska ungdomsförbund (SSU), og senere i socialdemokraterna. Fra 1986 var han kommunepolitiker i Göteborg.

I riksdagen

Johansson sitter i trafikkomiteen, og er erstatter i Riksdagsledelsen. Johansson er også medlem i Exportkontrollrådet, et verv han har hatt siden 1. februar 2007.
Protobulgarere

Protobulgarere eller urbulgarere (bulgarsk прабългари), stundom kalt kun for bulgarere, er ett av tre folkegrupper som over tid har blitt til dagens bulgarere i Bulgaria. De andre forhistoriske folkegruppene er thrakere og slavere.
Protobulgarernes opprinnelse er noe omdiskutert, og én teori er at de var et tyrkisk folkegruppe som innvandret fra Sentral-Asia, en annen teori er de kom fra byen Bulgan i Mongolia, og en tredje teori er at de var et indoeuropeisk folk fra Pamir («Verdens tak»). Det er den første teorien er den som nevnes hyppigst, og navnets etymologi henvises ofte til det tyrkisk ordet bulgha som betyr «blanding». De var uansett opprinnelig et etnisk blandet folkeslag.
I henhold til noen historieskrivere slo de første protobulgarere seg ned i området mellom Svartehavet og Det kaspiske hav på 100-tallet e.Kr. Det var antagelig bare et lite antall, men var etnisk det folkeslag som senere har blitt karakterisert som protobulgarere. Mellom 351 og 389 flyttet en del til Armenia via Kaukasus. Da hunerne kom flyttet langt flere protobulgarere til området og ble assimilert med sarmaterne.
Etter å ha vært en tid under tyrkisk overherredømme brøt protobulgarerne seg fri og dannet Bulgaria Magna – Det storbulgarske rike på 500-tallet. I år 665 falt dette riket sammen og protobulgarerne ble spredt. I henhold til et tradisjonelt historiesyn vandret den største gruppen vestover under lederen eller khanen Asparuch, og som krysset Donau i år 680. I det påfølgende året slo de seg ned i byen Pliska, dagens Shumen. Protobulgarerne hadde ikke bare militære ferdigheter, men var også politisk organisert og kunne raskt ta makten over de slaviske folkegruppene som allerede var i området. Den gruppen av protobulgarere som ble igjen eller som vandret nordover kalles i dag for volgabulgarere (se Volga-Bulgaria) eller kun bulgarere, og de talte et tyrkisk språk.
Fylkesvei 610

Nasjonal turistvei

Sammen med fylkesvei 13 og en delstrekning av fylkesvei 55 har strekningen mellom Sande og Eldalsosen fått status som Nasjonal turistvei Gaularfjellet. Turistveien er tilsammen 130 km lang.
Lennox-Gastaut syndrom

Behandling

Behandling for Lennox-Gastaut syndrom inkluderer anti-epileptiske medisiner som valproat, lamotrigin, felbamat, eller topiramat. Det er vanligvis ikke en enkelt antiepileptiske medisiner som skal kontrollere anfall. Barn som blir bedre i utgangspunktet kan senere vise toleranse for et stoff og få anfall som ikke kan kontrolleres.

Prognose

Prognosen for personer med Lennox-Gastaut syndrom varierer. Det finnes ingen kur for sykdommen. Komplett helbredelse, herunder frihet fra anfall og normal utvikling, forekommer omtrent aldri.
Gutsbezirk

Gutsbezirk (i Østerrike: Gutsgebiet) var en føydal forvaltningsenhet i Preussen, kongeriket Sachsen og Østerrike, som var sammenlignbar med en landkommune (Gemeinde). Den hadde ingen kommunal forvaltning, men ble forvaltet av godseieren. Alle offentlige rettigheter og plikter i en Gutsbezirk ble således ivaretatt av godseieren som en offentlig person. Fra 1928 til 1930 ble Gutsbezirke stort sett opphevet som forvaltningsenhet, og erstattet av kommuner med en kommunal forvaltning. I Tyskland finnes det likevel ennå enkelte kommunefrie områder, som er en rest av dette føydale systemet.
Hufvudstadsbladet

Hufvudstadsbladet (HBL, på folkemunne Husis) er en svenskspråklig finsk dagsavis som utgis i Helsingfors.  Med et opplag på rundt 51 200 eksemplarer er avisen den største svenskspråklige avis i Finland. Avisen betegnes som uavhengig, borgerlig liberal.
Hufvudstadsbladet ble grunnlagt av August Schauman og utkom første gang 5. desember 1864. I løpet av det 19. århundre ble avisen landets største. Med fremveksten av finsk som det ledende språk i Finland i det 20. århundre mistet Hufvudstadsbladet sin dominerende stilling.
I 1920 ble Hufvudstadsbladets Förlag och Tryckeri AB dannet for å drive avisen. Selskapets eier og direktør var Amos Anderson. Han var dessuten sjefredaktør i årene 1928–1936. Foreningen Konstsamfundet, som ble dannet av Anderson i 1940, overtok eierskapet i 1945 og har vært eneeier av avisen siden. Fra 2008 utøves eierskapet gjennom mediehuset KSF Media. Mediehuset eier også lokalavisene Västra Nyland, Borgåbladet og Östra Nyland.
Avisen gikk over fra fullformat til tabloidformat i 2004 og kommer ut syv dager i uken. Nyhetene publiseres også på avisens nettside. I den europeiske avisdesignkonkurransen European Newspaper Award i 2006 oppnådde avisen tittelen «Europas best designede avis».
Rundt en tredjedel av avisens lesere antas å være finskspråklige fra tospråklige hjem.
Sjefredaktør fra 2008 er Hannu Olkinuora.
Junior-NM i skiskyting 2018

Junior-NM i skiskyting 2018 ble arrangert av Simostranda Idrettslag på Eikvang i Simostranda fra 1. til 4. februar 2018.
Me and the Julios

Me and the Julios er et norsk indieband bestående av: Sigurd Hollen Elgenes, Sverre Fuglevaag, Herman Friis, Henrik Løvmyr og Pia Alette Pedersen.
Svein og rotta og UFO-mysteriet

Handling

Svein og vennene hans må tilbringe sommerferien hos bestemor på landet, en situasjon de i utgangspunktet ikke er helt fornøyd med. Selv om de har med seg rottene sine, Halvorsen, James Bond og Pippi, og kan tilbringe kveldene med å se opp på stjernehimmelen, blir hele sommeropplevelsen kraftig dempet da de må være vitner til at bestemor plasseres på gamlehjem.
Gamlingene på gamlehjemmet dør som fluer, og bestemor blir bare rarere og rarere i hodet. Rotta Halvorsen viser etterhvert de samme symptomene som bestemor, og de tre barna bestemmer seg for at det foregår mystiske ting på gamlehjemmet. De undersøker nøye, og finner ut at det skjuler seg romvesner på jakt etter kunnskap på gamlehjemmet. Romvesnene finner kunnskap i de gamles sjeler, og det er derfor bestemor og de andre gamlingene blir glemske. Barna bestemmer seg for å kidnappe bestemor, for på den måten å hindre romvesnene i å stjele sjelen hennes. Barna tar med seg bestemor i skogen, mens de blir jaget av både onkel Trygve, en manngard og mystiske UFO-mennesker. Etterhvert opplever de at det kommer et mystisk lys fra himmelen, og at bestemor forsvinner.
Parasittkapasitet

En parasittkapasitet er en utilsiktet elektrisk kapasitans som oppstår i en ikke-ideell komponent. Parasittkapasiteter gir uønsket tap av energi i selve kretsen, tap ved at signalet blir ugjenkjennelig, eller tap ved kobling til andre nærliggende kretser.
Alle elektriske og elektroniske komponenter har parasittkapasiteter, for eksempel mellom vindingene i en spole, eller mellom tilkoplingene til en transistor. For de fleste komponenter er disse kapasitetene så små at de er ubetydelige ved typiske lave arbeidsfrekvenser, mens de blir mer dominerende ved høyere frekvenser inntil de forstyrrer fortsatt operasjon av komponenten.
En spole er typisk komponent som har en stor parasittkapasitans. Denne kommer av gjensidig elektrisk kobling mellom vindingene i spolen.
I halvledere slik som transistorer kan slike kapasiteter få en verdi som er med på å begrense funksjonaliteten, særlig forsterkningen, ved høyere frekvenser. Kapasitetene får en relativt stor verdi i halvledere siden elektrodene internt ligger svært tett sammen; der befinner seg alle i et enkelt krystall. For felteffekttransistorer er kapasitetene for det meste høyere enn for bipolare typer. Dioders reaksjonstid forlenges av slike kapasiteter.
Komponenter har også parasittinduktans, ofte som følge av tilledningene.
Synkronsvømming

Synkronsvømming er en vannsport som forener trekk fra svømming, ballett og turn, og vektlegger styrke, kontroll, smidighet og kondisjon. På høyere nivå stilles det svært høye krav til utøvernes motorikk og koordinasjon, og de må ha eksepsjonell pustekontroll.
Synkronsvømming ble en olympisk øvelse for kvinner i 1984, men selv om menn ikke har adgang til å konkurrere i de olympiske leker finnes det andre internasjonale konkurranser som er åpne for menn.
Synkronsvømming er organisatorisk en gren innenfor det internasjonale svømmeforbundet (FINA), og alle offisielle regler for sporten kan finnes på www.fina.org.

Historie

Selv om det kan finnes bevis på at svømmere utførte ballettaktige bevegelser i vann i oldtiden, må opprinnelsen til synkronsvømmingen som sportsgren dateres tidlig 1900-tall. I 1920-årene utviklet en gruppe kanadiske kvinner, ledet av vannpolospiller og stuper Margaret Sellers, det de kalte 'ornamentsvømming' ut fra livredningsteknikker og svømmeteknikker.
I 1907 tiltrakk australske Annette Kellerman seg internasjonal oppmerksomhet da hun opptrådte på the New York Hippodrome som verdens første undervannsballerina i en glasstank. I 1915 eksperimenterte Katherine Curtis med forskjellige stupeteknikker i vann, og i 1923 startet hun en vannballettklubb kalt The Modern Mermaids ved universitetet i Chicago. 
Kellerman var en inspirasjon for en kvinne som etter hvert skulle komme til å bli en legende i Hollywood, Esther Williams. Denne olympiske utøveren portretterte Kellermans liv i musikalen Million Dollar Mermaid, og fortsatte med en rekke 'vannmusikaler' på 40- og 50-tallet. Hennes suksess inspirerte mange unge jenter over hele verden til å begynne med synkronsvømming. 
I Norge ble synkronsvømming tidligere kalt kunstsvømming, og det ble arrangert norgesmesterskap for damer og herrer fram til 1930. Sporten ble så tatt opp igjen i 1954, men der det tidligere bare hadde vært enkle formasjoner kombinert med svømming ble det nå stilt større krav til utførelse og drakter. I tillegg ble nå musikk lagt til som et ekstra element. Kongens pokal ble utdelt for første gang i 1992.